《送江宪移京西漕》
宋代·赵蕃

流转江湖后，飘零岁月余。
仅能瞻玉节，忽已报除书。
借寇情虽切，依刘计已疏。
二天元不远，大厦岂殊居。
使者澄清事，明廷献纳摅。
循行聊偃薄，朝觐勿踌躇。
处士独苦节，清江空旧鱼。
昔闻曾诵此，今日定何如。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。